[{"text_idx": "#000001", "text": "Bydd ein prosiect parhad, \u2018Cymunedau Gofal Plant Cysylltiedig\u2019, a ariennir trwy Gronfa Gymunedol y Loteri Genedlaethol, yn galluogi Swyddogion Datblygu Busnesau Gofal Plant Rhanbarthol o bob rhan o Gymru i barhau i gefnogi clybiau i ddiwallu anghenion plant, teuluoedd a chymunedau ar hyd a lled y wlad."}, {"text_idx": "#000002", "text": "Fel arfer, Clybiau Gofal Plant Allysgol yw hybiau cymunedau; maent yn cynnwys gofal plant drwy\u2019r Saesneg, y Gymraeg ac yn ddwyieithog i helpu teuluoedd wella eu hamgylchiadau. Maent wedi\u2019u cymell i ddatblygu a gwella, ac yn llawn angerdd dros ddarparu cyfleodd i blant chwarae a ddim ond bod gyda\u2019i gilydd, gan wneud yn sicr eu bod yn darparu gwasanaeth o ansawdd wrth gadw\u2019n gynaliadwy. Mae clybiau\u2019n galluogi rhiant/gofalwyr o 45,000 o blant ar hyd a lled Cymru i hyfforddi, gweithio a symud ymlaen yn eu gyrfaoedd, trechu tlodi ac anghyfartaleddau a chefnogi\u2019r canlyniadau gorau i blant."}, {"text_idx": "#000003", "text": "Gyda\u2019i fentora mewn sgiliau busnes, gweminarau a chynlluniau gweithredu, nod y prosiect yw sicrhau:"}, {"text_idx": "#000004", "text": "Bod cymunedau yng Nghymru\u2019n elwa o wasanaethau o ansawdd.\nY bydd clybiau a\u0302 llywodraethiad cryf a chadarn.\nSector cynaliadwy yng Nghymru, sy\u2019n cefnogi plant i chwarae a theuluoedd a chymunedau i ffynnu."}, {"text_idx": "#000012", "text": "Trwy\u2019r prosiect hwn ceisiwn gefnogi clybiau ag ymweliadau wyneb yn wyneb a mentora mewn sgiliau busnes; gwella ansawdd chwarae a gofal mewn Clybiau Gofal Plant Allysgol drwy uwchsgilio Gweithwyr Chwarae a Rheolwyr; rhoi gwell mynediad i ddarpariaethau gofal a chwarae, gyda chlybiau wedi\u2019u cofrestru a\u0302 chynlluniau\u2019r Llywodraeth; gwella fforddiadwyedd a darparu gofal plant a fydd, yn gyffredinol, yn fwy cynaliadwy a\u0302 llywodraethiad da, ac a fydd yn rhoi parhad i\u2019r gofal am blant.\u201d"}]